Korona- ja influenssarokotukset syksyllä 2024

Etelä-Karjalassa korona- ja influenssarokotukset järjestetään THL:n suosituksen mukaan porrastetusti. Rokotukset aloitettiin koronarokotuksilla yli 75-vuotiaista ja kaiken ikäisistä voimakkaasti immuunipuutteisista henkilöistä. Koronarokotuksia on aikaistettu aiemmista syksyistä. Tavoitteena on ehkäistä koronasta johtuvia sairaalahoitoja ja kuolemia.

Pikalinkit tiedotteessa:
Koronarokotukset syksyllä 2024 (tee ajanvaraus ensisijaisesti eAsioinnissa)
Influenssarokotukset syksyllä 2024 (tee ajanvaraus ensisijaisesti eAsioinnissa)
Armilan hyvinvointiasemalla walk-in-rokotukset (ajanvarauksettomat rokotukset) 10.–31.10.2024
Tiivistelmä rokotusaikataulusta ja rokotusjärjestyksestä

Koronarokotukset syksyllä 2024

THL suosittelee koronarokotteen tehosteannosta iäkkäille ja tietyille riskiryhmille. Koronarokotteen tehosteannosta suositellaan tänä syksynä

hoivakodeissa tai säännöllisessä järjestetyssä kotihoidossa oleville ikääntyneille

kaikille 75 vuotta täyttäneille ja sitä vanhemmille

kaikenikäisille voimakkaasti immuunipuutteisille.

Lisäksi rokotusta tarjotaan kaikille 65 vuotta täyttäneille ja sitä vanhemmille sekä kaikille 18 vuotta täyttäneille, joilla on jokin vakavan koronataudin riskiä lisäävä sairaus.

Koronarokotteena käytämme Comirnaty JN.1 -rokotetta. Koronarokotuskäynnilä ei anneta influenssarokotuksia.

Tulethan rokotuksiin terveenä!

Hoivakodeissa tai säännöllisessä järjestetyssä kotihoidossa olevien ikääntyneiden koronarokotukset

Hoivakodeissa tai säännöllisessä järjestetyssä kotihoidossa oleville ikääntyneille on jo monin paikoin annettu koronarokotteita, ja rokotukset annetaan asuinpaikassa.

Koronarokotuksien tehosteannokset ajanvarauksella 9.9.2024 alkaen

Ajanvarauksella yli 75-vuotiaiden koronarokotuksia tehdään hyvinvointiasemilla seuraavasti

Armilan hyvinvointiasema, rokotusaikoja viikoilla 37–44

Honkaharjun hyvinvointiasema, rokotusaikoja viikolla 37-42

Joutsenon hyvinvointiasema, rokotusaikoja viikoilla 37–42

Lemin hyvinvointiasema, rokotusaikoja viikoilla 38–42

Luumäen hyvinvointiasema, rokotusaikoja viikoilla 37–43

Parikkalan hyvinvointiasema, rokotusaikoja viikolla 37-42

Rautjärven hyvinvointiasema, rokotusaikoja viikolla 37-42

Ruokolahden hyvinvointiasema, rokotusaikoja viikolla 37-42

Sammonlahden hyvinvointiasema, rokotusaikoja viikolla 39-43

Savitaipaleen hyvinvointiasema, rokotusaikoja viikoilla 37–43

Taipalsaaren hyvinvointiasema, rokotusaikoja viikoilla 37–43

Ylämaa, Ylämaa-talolla viimeinen rokotuspäivä 17.10.2024 (ei sähköistä ajanvarausta)

Hyvinvointiasemien rokotukset varataan ensisijaisesti eAsioinnin kautta.

Katso ohjeet, miten teet eAsioinnissa rokotusajanvarauksen

Puhelimitse rokotusajan voi varata 18.10. saakka soittamalla arkisin klo 8–18 numeroon 05 352 2355. Puhelinajanvaraus toimii takaisinsoittoperiaatteella. Numeroon soittaessa tulee kuunnella nauhan ohje tarkasti ja odottaa, kunnes se loppuu ja linja katkeaa. Heti ajanvarauksen avauduttua takaisinsoitoissa voi kestää tavallista kauemmin, sillä puheluita tulee paljon. Kaikkiin takaisinsoittoihin kuitenkin vastataan viiden arkipäivän kuluessa ja yleensä jo seuraavana päivänä. Mikäli et pysty vastaamaan ensimmäiseen takaisinsoittoon, soitamme sinulle toisen kerran.

Korona- ja influenssarokotukset yli 65-vuotiaille

Yli 65-vuotiaat saavat korona- ja influenssarokotuksen samaan aikaan.

Ryhmän korona ja influenssarokotukset on aloitettu hyvinvointiasemilla 30.9.2024.

Voimakkaasti immuunipuutteisten koronarokotukset

Vaikeasti immuunipuutteiset asiakkaat saavat koronarokotteet yleensä hoitavassa yksikössä hoitavan yksikön ohjeistuksen mukaan. Asiakkaiden tulee itse olla yhteydessä hoitavaan yksikköön.

Immuunipuuteisten lasten koronarokotteet annetaan vain erikoissairaanhoidossa, jonne huoltajien on itse oltava yhteydessä.

Influenssarokotukset syksyllä 2024

Uusi influenssarokotus tulee ottaa joka vuosi, koska influenssavirus muuntuu jonkin verran edellisvuodesta eikä vuoden vanha rokote enää tehoa. Influenssakausi alkaa yleensä marras-joulukuussa ja kestää kevääseen huhtikuuhun.

Influenssakaudella 2024–2025 kansallisessa rokotusohjelmassa käytetään pistettäviä Vaxigrip Tetra - ja Fluad Tetra -rokotteita sekä 2–6-vuotiaille lapsille Fluenz nenäsumuterokotetta. Rokotesuojan syntyminen vie 2 viikkoa rokotteen pistämisestä. Suuri osa rokotteen ottaneista välttyy influenssalta. Jos rokotettu saa influenssan, on tauti rokotetulla yleensä lievempi ja toipuminen nopeampaa.

Maksuttomaan kausi-influenssarokotukseen oikeutettuja Suomessa ovat

kaikki 65 vuotta täyttäneet

alle 7-vuotiaat lapset

raskaana olevat

sairauden tai hoidon vuoksi riskiryhmiin kuuluvat

varusmiespalveluksensa aloittavat

sote- ja lääkehuollon henkilöstö, joka osallistuu potilaiden ja asiakkaiden välittömään hoitoon

vakavalle influenssalle erityisen alttiiden henkilöiden lähipiiri

lintuinfluenssan altistumisriskissä olevat (mm. turkistarhoilla ja siipikarjan parissa työskentelevät, virkaeläinlääkärit, lintuinfluenssanäytteitä käsittelevät laboratoriotyöntekijät.

Asetuksen mukaan kansallisen rokotusohjelman maksuttoman influenssarokotteen voi antaa ihmiselle, joka

on toistuvasti läheisessä kontaktissa vakavalle influenssalle erityisen alttiiseen ihmiseen

on toistuvasti läheisessä kontaktissa sellaisen vakavalle influenssalle alttiin ihmisen kanssa, jota ei voida suojata influenssarokotteella.

Tarkempaa tietoa influenssarokotteista voi lukea Terveyden- ja hyvinvoinnin laitoksen (THL) sivulta täältä.

Vakavalle influenssalle alttiiden henkilöiden lähipiiriin kuuluvien influenssarokotuksista lisätietoa täältä.

Hyvinvointiasemien rokotukset varataan ensisijaisesti eAsioinnin kautta.

Katso ohjeet, miten teet eAsioinnissa rokotusajanvarauksen

Puhelimitse rokotusajan voi varata 18.10. saakka soittamalla arkisin klo 8–18 numeroon 05 352 2355. Puhelinajanvaraus toimii takaisinsoittoperiaatteella. Numeroon soittaessa tulee kuunnella nauhan ohje tarkasti ja odottaa, kunnes se loppuu ja linja katkeaa. Heti ajanvarauksen avauduttua takaisinsoitoissa voi kestää tavallista kauemmin, sillä puheluita tulee paljon. Kaikkiin takaisinsoittoihin kuitenkin vastataan viiden arkipäivän kuluessa ja yleensä jo seuraavana päivänä. Mikäli et pysty vastaamaan ensimmäiseen takaisinsoittoon, soitamme sinulle toisen kerran.

Armilan hyvinvointiasemalla walk-in-rokotukset (ajanvarauksettomat rokotukset) 10.–31.10.2024

Asiakkaat voivat hakeutua influenssa- ja koronarokotuksiin Armilan hyvinvointiasemalle myös ilman ajanvarausta 10.10.2024 alkaen. Rokotuksia saatavilla ma–to klo 8.30–14.45 ja pe 8.30–14.00 (entisen osasto 5 tiloissa) lokakuun loppuun saakka. Armilan walk-in-rokotukseen voi tulla koko maakunnan alueelta.

Influenssarokotusten aikataulu Etelä-Karjalassa syksyllä 2024

Influenssarokotusten eAsioinnin ajanvaraus on avautunut 10.9.2024 riskiryhmäläisille.

Yli 85-vuotiaiden, sekä 50-vuotta täyttäneille voimakkaasti immuunipuutteisille suositellaan tehostettua influenssarokotetta FluedTetraa. FluedTetraa saatavilla vasta 15.10.2024, joten ryhmään kuuluvia suositellaan varaamaan aika vasta tämän jälkeen. Mikäli yli 85-vuotias hakeutuu influenssarokotukseen aiemmin, saa hän tavallisen influenssarokotteen.

Neuvolassa rokotetaan vain influenssarokotuksia

Neuvoloiden influenssarokotusten aikataulu varmistuu, kun saadaan tieto Fluenz-nenäsumutteen saapumisesta. Neuvolan asiakkaat rokotetaan neuvolakäyntien yhteydessä. Ensisijaisesti käytössä on sähköinen ajanvaraus, joka avataan myöhemmin. Täältä löydät lisätietoa neuvolan rokotuksista.

Koululaiset rokotetaan oman kouluterveydenhoitajan vastaanotolla

Influenssan riskiryhmiin kuuluvat koululaiset rokotetaan kouluilla koulupäivän aikana kouluterveydenhoitajan vastaanotolla. Kouluterveydenhoitajat tiedottavat influenssarokotuksiin saapumisesta ja ajankohdasta Wilman kautta. Kouluterveydenhuolto ei anna koronarokotuksia.

Opiskelijat rokotetaan opiskeluterveydenhuollossa

Etelä-Karjalan kunnissa opiskelevat ja influenssan riskiryhmiin kuuluvat saavat influenssarokotukset opiskeluterveydestä. Rokotuksia saa normaalien käyntien yhteydessä sekä erikseen ilmoitettavina ajankohtina. Opiskeluterveys ilmoittaa tarkemmat tiedot Wilman kautta. Opiskeluterveydenhuolto ei anna koronarokotuksia.

Lisätiedot kausirokotuksista

Ajantasainen tieto kausirokotuksiin liittyen löytyy Etelä-Karjalan hyvinvointialueen verkkosivulta.

Rokotukset

Lisätietoja:

Sami Raasakka, tartuntataudeista vastaava lääkäri, puh. 040 651 1594, sami.raasakka@ekhva.fi

Aino Kurppa, tartuntatautihoitaja, rokotuskoordinaattori, aino.kurppa@ekhva.fi

***

Uutisen päivitykset:
6.9.2024 klo 18.30: Lisätty painike, jossa linkki ohjeisiin rokotusajanvarauksen tekemiseksi eAsioinnissa.
10.9.2024 klo 14.45: Päivitetty influenssarokotusten osuutta.
10.9.2024 klo 15.45: Poistettu tieto yli 75-vuotiaiden walk-in-rokotuksista 7.–8.9.2024 vanhentuneena tietona.
13.9.2024 klo 10.45: Lisätty immuunipuutteisten asiakkaiden kohtaan, että asiakkaiden tulee itse olla yhteydessä hoitavaan yksikköön.
13.9.2024 klo 16.05: Muotoiltu rokotusten puhelinajanvarauksen kohtaa. Korostettu tärkeimpiä kohtia puhelinajanvarauksen osalta.
9.10.2024 klo 10.10: Lisätty neuvolarokotusten yhteyteen lisätieto-linkki neuvolan sivulle.
10.10.2024 klo 9.00: Päivitetty rokotuspuhelimen päättyminen 18.10.2024, sekä rokotusviikot. Lisätty myös tieto walk-in palvelusta Armilan hyvinvointiasemalla.