Vielä ehdit ottamaan influenssarokotuksen

Armilan hyvinvointiasemalla walk-in-rokotukset (ajanvarauksettomat rokotukset) jatkuvat 31.10.2024 saakka

Asiakkaat voivat tulla influenssarokotuksiin Armilan hyvinvointiasemalle myös ilman ajanvarausta. Rokotuksia saatavilla ma–to klo 8.30–14.45 ja pe 8.30–14.00 (entisen osasto 5 tiloissa) lokakuun loppuun saakka. Armilan walk-in-rokotukseen voi tulla koko maakunnan alueelta. Samalla käynnillä saa myös koronatehosteen, mikäli asiakas kuuluu riskiryhmiin.

Hyvinvointiasemien influenssarokotukset

Hyvinvointiasemien rokotukset varataan ensisijaisesti eAsioinnin kautta. Kausirokotuksia annetaan enää osalla hyvinvointiasemista.

Katso ohjeet, miten teet eAsioinnissa rokotusajanvarauksen

Neuvolassa rokotetaan käyntien yhteydessä ja ajanvarauksella

Neuvolan asiakkaat rokotetaan neuvolakäyntien yhteydessä sekä erillisillä ajanvarauksilla viikkojen 45 ja 50 aikana. Ensisijaisesti käytössä on sähköinen ajanvaraus. Täältä löydät lisätietoa neuvolan rokotuksista. Neuvolat eivät anna koronarokotuksia.

Koululaiset rokotetaan oman kouluterveydenhoitajan vastaanotolla

Influenssan riskiryhmiin kuuluvat koululaiset rokotetaan kouluilla koulupäivän aikana kouluterveydenhoitajan vastaanotolla. Kouluterveydenhoitajat tiedottavat influenssarokotuksiin saapumisesta ja ajankohdasta Wilman kautta. Kouluterveydenhuolto ei anna koronarokotuksia.

Opiskelijat rokotetaan opiskeluterveydenhuollossa

Etelä-Karjalan kunnissa opiskelevat ja influenssan riskiryhmiin kuuluvat saavat influenssarokotukset opiskeluterveydestä. Rokotuksia saa normaalien käyntien yhteydessä sekä erikseen ilmoitettavina ajankohtina. Opiskeluterveys ilmoittaa tarkemmat tiedot Wilman kautta. Opiskeluterveydenhuolto ei anna koronarokotuksia.

Lisätiedot kausirokotuksista

Ajantasainen tieto kausirokotuksiin liittyen löytyy Etelä-Karjalan hyvinvointialueen verkkosivulta.

Rokotukset

Influenssarokotus

Uusi influenssarokotus tulee ottaa joka vuosi, koska influenssavirus muuntuu jonkin verran edellisvuodesta eikä vuoden vanha rokote enää tehoa. Influenssakausi alkaa yleensä marras-joulukuussa ja kestää kevääseen huhtikuuhun.

Influenssakaudella 2024–2025 kansallisessa rokotusohjelmassa käytetään pistettäviä Vaxigrip Tetra – ja Fluad Tetra -rokotteita sekä 2–6-vuotiaille lapsille Fluenz nenäsumuterokotetta. Rokotesuojan syntyminen vie 2 viikkoa rokotteen pistämisestä. Suuri osa rokotteen ottaneista välttyy influenssalta. Jos rokotettu saa influenssan, on tauti rokotetulla yleensä lievempi ja toipuminen nopeampaa.

Maksuttomaan kausi-influenssarokotukseen oikeutettuja Suomessa ovat

kaikki 65 vuotta täyttäneet

alle 7-vuotiaat lapset

raskaana olevat

sairauden tai hoidon vuoksi riskiryhmiin kuuluvat

varusmiespalveluksensa aloittavat

sote- ja lääkehuollon henkilöstö, joka osallistuu potilaiden ja asiakkaiden välittömään hoitoon

vakavalle influenssalle erityisen alttiiden henkilöiden lähipiiri

lintuinfluenssan altistumisriskissä olevat (mm. turkistarhoilla ja siipikarjan parissa työskentelevät, virkaeläinlääkärit, lintuinfluenssanäytteitä käsittelevät laboratoriotyöntekijät.

Asetuksen mukaan kansallisen rokotusohjelman maksuttoman influenssarokotteen voi antaa ihmiselle, joka

on toistuvasti läheisessä kontaktissa vakavalle influenssalle erityisen alttiiseen ihmiseen

on toistuvasti läheisessä kontaktissa sellaisen vakavalle influenssalle alttiin ihmisen kanssa, jota ei voida suojata influenssarokotteella.

Tarkempaa tietoa influenssarokotteista voi lukea Terveyden- ja hyvinvoinnin laitoksen (THL) sivulta täältä.

Vakavalle influenssalle alttiiden henkilöiden lähipiiriin kuuluvien influenssarokotuksista lisätietoa täältä.

Lisätietoja:

Sami Raasakka, tartuntataudeista vastaava lääkäri, puh. 040 651 1594, sami.raasakka@ekhva.fi

Aino Kurppa, tartuntatautihoitaja, rokotuskoordinaattori, aino.kurppa@ekhva.fi